Public procurement notice: Contract Notice
Published: 2024-06-04
Contract type: Services
Procedure: Open procedure
CPV classification: 79711000: Alarm monitoring services
Submission deadline: 2024-07-09
Award criteria: price, quality

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Direcţia Silvică Bacău îşi propune încheierea unui acord cadru cu durata de 48 luni, începând cu 1 august 2024 (data estimativa), pentru contractarea de servicii de pază prin monitorizare, intervenție, mentenanță și asistență tehnică de specialitate în conformitate cu Legea 333/2003 privind paza obiectivelor, bunurilor și valorilor obiectivelor prezentate în anexa Caietului de Sarcini, definite astfel:
⁕ servicii de monitorizare, intervenție, mentenanță și asistență tehnică de specialitate pentru obiectivele Direcției Silvice Bacău cu ajutorul camerelor de supraveghere și a sistemelor de alarmă –cod CPV 79711000.
Obiectul prezentului caiet de sarcini îl constituie:
 	- monitorizare, intervenție, mentenanță și asistență tehnică de specialitate pentru obiectivele Direcției Silvice Bacău, în conformitate cu dispoziţiile Legii nr. 333/2003 privind paza obiectivelor, bunurilor, valorilor si protecția persoanelor cu ajutorul elementelor electronice de securitate;
	- efectuarea lucrărilor de instalare şi întreţinere a sistemelor şi instalaţiilor de semnalarizare şi alarmare în caz de incendiu şi împotriva efracţiei, conform legislaţiei în vigoare şi anume, să respecte prevederile art. 140 alin (1) şi (2) din Normele generale de apărare împotriva incendiilor, aprobate prin Ordinul nr. 163/2007. Ofertantul va trebui să facă dovada că deţine atestatul emis de ISU în acest sens, conform legii;
	- să efectueze lucrări de proiectare, instalare şi întreţinere a sistemelor şi instalaţiilor de supraveghere video şi alamare împotriva efracţiei, conform legislaţiei în vigoare şi anume, să respecte prevederile art. 31 alin. (1), (3), (4) precum şi ale art. 32 alin (1), (2), (3) din Legea 333/2003; 
	- asigurarea echipelor mobile de intervenție în toate zonele județului Bacău, pe teritoriul cărora se află obiective ale Direcției Silvice Bacău;
- mentenanță preventivă pentru echipamentele sistemului electronic de securitate, executata în conditiile respectarii normativelor tehnice in vigoare si a specificatiilor producatorilor echipamentelor pentru care se executa; 
- întocmirea Jurnalelor de service care au la baza Rapoartele specifice intocmite, referitor la starea echipamentelor, de catre Prestator. Aceste jurnale se vor actualiza trimestrial.
	- remedierea defecțiunilor apărute la echipamentele sistemului electronic de securitate din fiecare obiectiv în maxim 48 de ore pe cheltuiala prestatorului pe toată perioada acordului cadru.
Obiectivele supuse prezentei licitații pot fi vizualitate la cerere, amplasarea acestora se poate observa din locațiile precizate în anexa 1 a Caietului de sarcini.
1. Operatorii economici participanti la procedura – ofertant, ofertant asociat, subcontractant, tert sustinator – nu trebuie sa se regaseasca în situatiile prevazute la art. 164, art. 165 si art. 167 din Legea nr. 98/2016 privind achizitiile publice. 
Modalitatea de îndeplinire: „Completare DUAE” de catre operatorii economici participanti la procedura de atribuire (ofertant, ofertant asociat, subcontractant, tert sustinator), cu informatiile aferente situatiei lor, urmând ca la finalizarea evaluarii ofertelor autoritatea contractanta sa solicite ofertantului clasat pe primul loc urmatoarele documente justificative: 
a) Certificat fiscal emis de ANAF care sa ateste lipsa datoriilor restante la momentul depunerii. 
b) Certificat taxe si impozite locale care sa ateste lipsa datoriilor restante la momentul depunerii. Nota: In situatia existentei mai multor puncte de lucru, cerinta privind taxele si impozitele locale se va aplica cel putin pentru punctul/punctele de lucru implicate în derularea contractului. 
c) dupa caz, documente prin care se demonstreaza faptul ca operatorul economic poate beneficia de derogarile prevazute la art. 166 alin. (2), art. 167 alin. (2), art. 171 din Legea 98/2016 privind achizitiile publice. 
d) Cazierul judiciar, valabil la data de depunere,  al operatorului economic si al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control în cadrul acestuia, asa cum rezulta din certificatul constatator emis de ONRC / actul constitutiv. 
e)  alte documente edificatoare, dupa caz. 
2. Operatorii economici participanti la procedura – ofertant, ofertant asociat, subcontractant, tert sustinator – nu trebuie sa se regaseasca în situatiile prevazute la art. 60 din Legea nr. 98/2016 privind achizitiile publice.
Modalitatea de îndeplinire: Operatorul economic (ofertant, ofertant asociat, subcontractant, tert sustinator), va completa cerinta corespunzatoare in DUAE și va prezenta formularul Declaratie privind neincadrarea in prevederile art. 60 din Legea 98/2016, odată cu DUAE, până la termenul limită de depunere a ofertei.
Persoanele cu functie de decizie din cadrul autoritatii contractante implicate in procedura de achizitie publica sunt: 
Ghelasa Viorel
Manaila Gheorghe
Tabacaru Ion
ATENTIONARI SPECIALE: 
1. Necompletarea  DUAE odata cu oferta (inclusiv pentru asociat/subcontractant/tert sustinator) atrage respingerea acesteia ca inacceptabila.
2. Se vor depune, odata cu DUAE, urmatoarele documente: angajamentul ferm al tertului sustinator din care rezulta modul efectiv in care se va materializa sustinerea acestuia, acordul de subcontractare si/sau a acordul de asociere, dupa caz. 
3. Nedepunerea acestora odata cu DUAE, constituie temei pentru solicitarea de clarificari pentru eventualele inadvertente de forma ale informatiilor cuprinse in sectiunile DUAE, atat ale ofertantului/candidatului, cat si ale asociatului/subcontractantului/tertului sustinator, acest lucru fiind necesar pentru a asigura desfasurarea corespunzatoare a procedurii de atribuire.
Cerinta 1:
       Operatorii economici trebuie să fie legal înregistrați și să aibă dreptul de a presta serviciile  solicitate prin prezenta documentaţie. Cerința trebuie îndeplinită de către toți participanții la procedură (lider, asociat, terț susținător, subcontractant) pentru partea / părțile de contract pe care aceștia urmează să o îndeplinească efectiv.
 Datele prezentate în certificate trebuie să fie reale/actuale la data de prezentare a documentului. Obiectul contractului trebuie să aibă corespondent în codul CAEN din certificatul constatator emis de către ONRC.
       Modalitatea de îndeplinire:
       Inițial se va completa DUAE (conform art. 193 alin (1) din Legea 98/2016).
Numai la solicitarea autorității contractante, adresată ofertantului clasat pe primul loc după aplicarea criteriului de atribuire, se va prezenta Certificatul constatator eliberat de către Oficiul National al Registrului Comerțului. Datele prevazute în certificat trebuie sa fie reale/actuale la data de prezentare a documentului. Obiectul contractului trebuie să aibă corespondent în codul CAEN din certificatul constatator emis de către ONRC. 
   NOTĂ: În lipsa înregistrării la ONRC (persoane fizice române, persoane fizice / juridice străine), sunt acceptate documente echivalente care să dovedească o formă de înregistrare / atestare / apartenență profesională adecvate în raport cu obiectul contractului.
Justificarea alegerii cerinței:
Cerința a fost impusă în virtutea art. 173 din Legea 98/2016 iar îndeplinirea acestei cerințe va oferi autorității contractante siguranța că ofertantul este în măsură să îndeplinească contractul în bune condiții.
Cerința 2:
      Ofertanții trebuie să dețină:
• licenţa de funcţionare pentru activitatea de pază şi protecţie potrivit H.G. nr. 301/2012 pentru aprobarea Normelor metodologice de aplicare a Legii nr. 333/2003, emisă de Ministerul Administraţiei şi Internelor (copie legalizată); Persoanele juridice licenţiate sau autorizate într-unul din statele membre ale Uniunii Europene sau ale Statelor Economice Europene trebuie să prezinte notificarea înregistrată la Inspectoratul General al Poliţiei Române prin care aduce la cunoştinţă faptul că îşi va desfăşura activitatea pe teritoriul României; avizul favorabil eliberat de IGPR/IPJ pentru activitatea de monitorizare;
• Regulamentul de Organizare si Funcţionare inclusiv anexele avizate de IGPR/IPJ (ROF) împreună cu  Anexa 1a (Personalul tehnic care deservește dispeceratul)  și Anexa l b (dispunerea echipajelor de intevenţie ale dispeceratului);
licență de funcționare prin care dovedește că este abilitat să efectueze să efectueze lucrări de proiectare, instalare şi întreţinere a sistemelor şi a instalaţiilor de supraveghere video şi alarmare împotriva efracţiei, conform legislaţiei în vigoare Legea 333/2003. 
• autorizație prin care dovedește că este abilitat să efectueze lucrări de instalare şi întreţinere a sistemelor şi instalaţiilor de semnalizare şi alarmare și alertare în caz de incendiu şi împotriva efracţiei, conform legislaţiei în vigoare şi anume, să respecte prevederile art. 140 alin (1) şi (2) din Normele generale de apărare împotriva incendiilor, aprobate prin Ordinul nr. 163/2007. Ofertantul va trebui să facă dovada că deţine autorizația emisă de ISU în acest sens, conform legii;
• personal cu experienţă (agenți intervenție, dispeceri) în Sistemul de Siguranţă Naţională, ordine publică şi apărare, avizat de I.G.P.R., potrivit art.20 alin (9) şi (10) din Legea  nr. 333/2003 şi H.G. 301/2012 –se vor prezenta atestatele, avizele acestora, autorizații și ordine de serviciu pentru port armă, pentru personalul propriu, conform art. 23 din Normele Metodologice de aplicare a Legii nr. 333/2003 aprobate prin H.G. 301/2012 și Legea 295/2004;
 • dispecerat central cu sediul în județul Bacău cu funcționare permanentă care să asigură comunicarea cu agenții de intervenție și cu responsabilii/ conducătorii subunităților Direcției Silvice Bacău; Prin documentele depuse, respectiv avizele emise de IGPR/IPJ, ROF si anexele avizate de IGP/IPJ, ofertantul trebuie să demonstreze că funcționarea dispeceratelor propuse, prin echipele de intervenţie, vor acoperi, așa cum prevede legislaţia în domeniu, toate zonele de pe raza județului Bacău pe teritoriul căruia se află obiectivele Direcției Silvice Bacău menţionate în Caietul de Sarcini
În conformitate cu lista obiectivelor prezentată în Anexa 1 a Caietului de Sarcini pentru care se vor asigura servicii de monitorizare și intervenţie, ofertanţii vor prezenta tabelar numerele de înmatriculare ale autovehiculelor de intervenţie, inclusiv politele de răspundere civilă valabile ale acestora, ITP -ul valabil, pentru fiecare obiectiv a Direcției Silvice Bacău pentru care se va asigura intervenția;
Ofertantul trebuie să facă dovada existenţei a minim a patru echipaje de intervenţie rapidă în judeţul Bacău amplasate cel puțin câte una în următoarele localități: municipiul Bacău, Moinești sau Comănești, Onești și  Podu Turcului  pentru a putea ajunge în timp optim, conform reglementărilor impuse prin H.G. 301/2012, la toate obiectivele menționate în Caietul de sarcini.
În prezentarea propunerii tehnice privind serviciile de monitorizare și intervenție, societatea specializată va realiza o expunere a procedurii prin care se va desfășura această activitate. În acest sens, ofertantul va explica următoarele:
» modul în care se realizează monitorizarea obiectivelor în dispeceratul central,
» timpii de alarmare a echipajelor de intervenție prin dispeceratul propriu,
» timpii de intervenție a echipajelor  specializate proprii sau ale subcontractanților,
» timpii de intervenție în cazul în care ofertantul este o asociere, responsabilități,
» modul de concepere a dispozitivului de intervenție,
» modul de colaborare cu autoritățile abilitate în menținerea ordinii și siguranței bunurilor publice,
» modul în care va informa și alarma entitatea contractantă.